NGC 4527

Ο NGC 4527 είναι σπειροειδής γαλαξίας στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 23 Φεβρουαρίου 1784 και ανήκει στην Ομάδα γαλαξιών Μ61, μίας εκ των ομάδων γαλαξιών που εκτείνονται πέρα από το νότιο άκρο του Υπερσμήνους της Παρθένου.

 Χαρακτηριστικά 
Ο NGC 4527 είναι παρόμοιος με τον Γαλαξία της Ανδρομέδας αλλά εν αντιθέσει με αυτόν είναι αστρογόνος γαλαξίας καθώς έχουν εντοπιστεί 2,5 δισεκατομμύρια ηλιακές μάζες στις εσώτερες περιοχές του. Παρόλα αυτά ο ρυθμός σχηματισμού νέων αστέρων είναι μικρός και φαίνεται πως η αστρογέννεση βρίσκεται σε πρώιμα στάδια. Η απόστασή του από τον Γαλαξία μας δεν έχει καθοριστεί με ακρίβεια αλλά θεωρείται ένα από τα εξώτερα μέλη του Σμήνος της Παρθένου.

 Υπερκαινοφανείς 
Έχουν παρατηρηθεί τρεις υπερκαινοφανείς στον NGC 4527:
 Ο SN 1915A, αγνώστου τύπου, στις 20 Μαρτίου 1915.Central Bureau for Astronomical Telegrams list of Supernovae. Retrieved 28 March 2023.
 Ο SN 1991T, τύπου Ia-pec, στις 13 Απριλίου 1991. Ο SN 1991T έχει μελετηθεί εκτενώς καθώς είναι ένας ιδιόμορφος πολύ φωτεινός υπερκαινοφανής Τύπου Ia ο οποίος πλέον χρησιμοποιείται ως πρότυπο, με παρόμοιους υπερκαινοφανείς να ταξινομούνται ως «Τύπου Ia-91T».
 Ο SN 2004gn, τύπου Ic, την 1η Δεκεμβρίου 2004.

 Παραπομπές 

 Αναφορές 

 Εξωτερικοί σύνδεσμοι 


4527
+01-32-101
41789
07721
Κατηγορία:Σπειροειδείς γαλαξίες
Κατηγορία:Παρθένος (αστερισμός)
Κατηγορία:Σμήνος της Παρθένου